Hydrolift X-serie: En Hydrolift av det mer folkelige slaget - Båtmagasinet.no
Hopp til hovedinnhold
Hovedmeny
Tester
Forum
Havner
Arkiv
Bladarkiv
Video
Praktisk
Om BM
Kontakt oss
Nyhetsbrev
Hovedmeny
Tester
Forum
Havner
Arkiv
Bladarkiv
Video
Praktisk
Om BM
Kontakt oss
Nyhetsbrev
En Hydrolift av det mer folkelige slaget
Testkjøring vinter 2016 (3) b.jpg
FORNØYD: Hydrolift er fornøyd med skroget til den nye X-22.
En Hydrolift av det mer folkelige slaget
Bård Eker og hans designteam i Fredrikstad er i ferd med å få frem en 22-foter av det mer «folkelige» slaget. Med den nye X-serien henvender han seg til en langt bredere målgruppe enn det han gjør med dagens «top end»-produkter. Skroget oppførte seg fint under testkjøring i vinter.
Av Amund R. Løken
4. april 2016 - 12:57
-Litt av filosofien med den nye serien er å transformere vår erfaring og kunnskap over til båter som er beregnet på en bredere kundegruppe, sier Bård Eker til Båtmagasinet. At disse båtene er mindre, den første i serien utstyrt med en 150 hesters utenbordsmotor, betyr ikke at de i egenskaper og kvalitet må ligge noe under våre større modeller som er kraftigere motorisert. Akkurat dette har vi lagt betydelig vekt på under utviklingen av den nye X-serien, sier han. Enkel å bruke, enkel å eie, er mottoet med den nye serien. Eker opplyser at selskapet planlegger flere modeller i den nye X-serien.
TEST: Det nye skroget på X-22 ble grundig testet i vinter. (Foto: Hydrolift)
Mercury F-150 på hekken
Produktansvarlig for den nye X-serien hos Hydrolift er Anders Vongraven Krogh. Han sier til Båtmagasinet at selskapet har et nært samarbeide med Mercury Marine som i den videre prosessen vil bidra til optimalisering mellom båt og motor. Den første modellen i X-22-serien skal leveres med Mercury F-150.
-Den har lav vekt, et solid bunndrag fra lavt turtall, lavt bensinforbruk og lavt utslipp. Det er viktige parametere, sier Vongraven Krogh. Skroget og GRP-laminatene i båten er optimalisert for denne motoren. Prisene er ennå ikke fastsatt, men den skal ligge under 500.000.
PLUGG: Her legges pasta på akterdekket til det som skal bli Hydrolift X-22. (Foto: Hydrolift).
Nøyaktig design ikke kjent
Nøyaktig hvordan «folkebåten» skal se ut, er ennå ikke lekket ut, men bilder fra produksjonen og testkjøring av plugg viser at planløsningen i en viss grad blir tradisjonell, men ilagt Ekers detaljer og praktiske finesser.
-Her har vi fokus på løsninger som skal gjøre båten lett å manøvrere, samtidig som den skal være sosial og funksjonell, sier Hydrolifts leder for produktutvikling, Chris Haarbye. Han håper båtene vil innby til bruk også utenfor sommeren og rene solskinnsdager.
-Vi har hatt et stort fokus på førerposisjon, ergonomi og kjøreegenskapene, sier han.
Etter hva Båtmagasinet erfarer skal nyheten være klar til «Båter i sjøen» i Oslo i september.
Hydrolift har selv lagt ut  video av prosess og testkjøring på egen hjemmeside; http://hydrolift.com/x-series og på Youtube.
BÅRD EKER: Tar med seg det beste fra Hydrolift i en ny folkelig 22-foter.
Stikkord:
Hydrolift X-serie
Bård Eker
De siste sakene på Båtmagasinet:
Supersporty fra Fairline
Fairline har sluppet nyheten om første båten i sin nye «F-line». 33-foteren skal lanseres på nyåret i 2019.
Les saken
Enklere enn du tror
Det eneste som er bomsikkert om tape-dekor på båter, er ikke om den må skiftes, eller fikses en dag, men når. Å fjerne tapen, fikser du selv. Varmepistol, vindusskrape og spray som fjerner limet, er nøklene.
Les saken
Gi batteriene en god vinter - og et langt liv
La ikke ryggen lide ved å bære batterier fra båten og i land ved vinteropplaget. Lad dem opp, ta av polene, og la dem være i fred til våren.
Les saken
Gi batteriene en god vinter - og et langt liv
La ikke ryggen lide ved å bære batterier fra båten og i land ved vinteropplaget. Lad dem opp, ta av polene, og la dem være i fred til våren.
Les saken
Nå kan du søke om støtte til sjøvettaktiviteter
Nå er søknadsskjema for tilskuddsordningen for sjøvettaktiviteter åpent. Søknadsfristen er 1. november 2017.
Les saken
Nytt liv til Linges klassiker
Stormer Marine har tatt J.H.Linge-båten Sportling til et nytt og modern nivå. Årets nyhet er 610 ST som er en videreutvikling av Linges 20-fots Draco med samme navn.
Les saken
Flere nyheter på Aker brygge
Det er rekordoppslutning om Skandinavias største flytende båtmesse som åpnet på Aker brygge i går. Nærmere 300 båter er utstilt. Blant dem flere store nyheter.
Les saken
Inn i fremtiden med klokketro på utenbordsmotoren
Askeladden gjenskaper nå tidligere båtklassikere i ny drakt med det de kaller «outboardrevolusjonen» som ryggrad. Nyheten Askeladden C83 er en stor daycruiser som har en kraftig utenbordsmotor på hekken.
Les saken
Spar 40%
Abonnér på bladet!
Redaktør batmagasinet.no: Espen Stensrud
Utgiverselskap: Aller Medier AS
Annonseinformasjon Annonseinformasjon print Om informasjonskapsler Om redaksjonen redaksjon@batmagasinet.no